**ДО**

**ОБЩИНСКИ СЪВЕТ**

**ГР. ЕЛХОВО**

# П Р Е Д Л О Ж Е Н И Е

## *От д-р Блага Димитрова Георгиева – общински съветник и председател на Комисия за организиране и провеждане на конкурс за възлагане управлението на „Медицински център №1-Елхово“ ЕООД*

## ОТНОСНО: Утвърждаване на класирането и определяне на управител на „Медицински център №1-Елхово“ ЕООД, в изпълнение на Решение № 107/11/5 по Протокол № 11 от заседание на Общински съвет – Елхово, проведено на 27.06.2024 г.

## 

**УВАЖАЕМИ ОБЩИНСКИ СЪВЕТНИЦИ,**

Със свое Решение № 107/11/5 по Протокол № 11 от заседание на Общински съвет – Елхово, проведено на 27.06.2024 г. (в частта по т. 5, т. 6, т. 7 и т. 8), Общински съвет-Елхово взе следните решения:

5. На основание чл.21, ал.1, т.9 от ЗМСМА, чл.63, ал.3 от Закона за лечебните заведения, чл.21, ал.1 от ЗПП, чл.69, ал. 2 от ППЗПП и чл.22, ал.1 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово взема решение за провеждане на конкурс за избор на управител на „Медицински център №1-Елхово“ ЕООД.

6. На основание чл.22, ал.2 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово определя:

1.условията на конкурса;

2.определя минималните и специфичните изисквания за заемане на длъжността;

3.необходимите документи, мястото и сроковете за подаването им, съгласно Приложение №1, което е неразделна част от настоящото предложение.

7. На основание чл.22, ал.2, т.1 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово определя състава на Комисия за подготовка и провеждане на конкурса в състав от 7 души и определя възнаграждението им в размер на 150.00 лева както следва:

Председател: д-р Блага Димитрова Георгиева – общински съветник-магистър по медицина;

Членове: 1. Даниел Атанасов Атанасчев – общински съветник;

1. Димитър Георгиев Биволаров – общински съветник;
2. Красимир Георгиев Кръстев – общински съветник;
3. Живка Тодорова Кафеджиева – зам. кмет на община Елхово;
4. Жана Тодорова Драгоева – н-к отдел БФ и ТРЗ;
5. Лидия Красимирова Кръстева – гл. юрисконсулт в община Елхово;
6. На основание чл.22, ал.2, т.3 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет-Елхово задължава председателя на ОбС-Елхово да публикува обява в един местен вестник, и на официалната интернет страница на общината, която съдържа минималните и специфичните изисквания за заемане на длъжността, условията на конкурса, необходимите документи,  мястото и сроковете за подаването им.

В първоначално определения срок за подаване на документи за участие в конкурсната процедура няма подадени заявления за участие в конкурсна. В тази връзка, с Решение № 140/13/16/ от 26.09.2024 г. Общински съвет – Елхово удължи срока за подаване на заявления за участие в конкурса за възлагане управлението на „Медицински център №1-Елхово” ЕООД с 30 календарни дни, считано от датата на публикацията на обявата в един местен вестник и на официалния сайт на Община Елхово. В удължения 30-дневен срок за подаване на документи за участие в конкурсната процедура за управител на лечебното заведение отново нямаше подадено заявление за участие в конкурса. Поради тази причина с Решение № 160/15/9/ от 17.12.2024 г. Общински съвет – Елхово отново удължи срока за подаване на документи за участие в конкурс за управител на „Медицински център №1-Елхово” ЕООД с 30 календарни дни, считано от датата на публикацията на обявата в един местен вестник и на официалния сайт на Община Елхово.

В срока за подаване на документи, определен с Решение № 160/15/9/ от 17.12.2024 г. на Общински съвет-Елхово, заявление за участие в конкурса е подал само един кандидат – д-р Мариела Иванова Вангелов. Назначената комисия, заседава на 14.02.2025 г. от 13.30 часа, на 18.02.2025 г. от 11.45 ч., на 07.03.2025 г. от 13.30 часа и на 14.03.2025 г. от 13.00 часа в сградата на община Елхово и в съответствие с условията и реда за провеждане на конкурса и критериите за оценяване, съгласно Решение № 107/11/5 от 27.06.2024 г. на Общински съвет – Елхово и изискванията на Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, проведе конкурса на три етапа, като обективира действията си в Протокол № 1 от 14.02.2025 г., Протокол № 2 от 18.02.2025 г., Протокол № 3 от 07.03.2025 г. и Протокол № 4 от 17.03.2025 г.

На основание чл. 22, ал. 2, т. 12 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, Общински съвет взема решение за определяне на първия кандидат от предложеното класиране за управител на дружеството и определя неговото възнаграждение при условията и реда на Наредбата и възлага на кмета на общината да сключи договор за възлагане на управлението на дружеството.

Съгласно чл. 30, ал. 1от горецитирания подзаконов нормативен акт, месечните възнаграждения на управителите и членовете на органите за управление и контрол на общинските публични предприятия се определят с решението на Общинския съвет при условията и по реда на чл. 56 от ППЗПП чрез бална оценка, образувана въз основа на резултатите за отчетното тримесечие по показателите и критериите от таблицата съгласно приложение № 2 на ППЗПП и определената стойност на една бална единица.

В чл. 30, ал. 2от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност е регламентирано, че управителите на публични предприятия - дружества с ограничена отговорност, получават възнаграждение, определено при стойност на една бална единица, равна на минималната месечна работна заплата, установена за страната за съответния месец.

С оглед на гореизложеното, предлагам на Общински съвет-Елхово да вземе следните

**Р Е Ш Е Н И Я:**

1. На основание чл. 21, ал. 1, т. 9 от ЗМСМА, чл. 137, ал. 1, т. 5 от ТЗ, чл.10, ал. 1, т. 14 и чл. 22, ал. 2, т. 12 отНаредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, във връзка с Протокол № 4 от 17.03.2025 г. на комисия, назначена с Решение № 107/11/5 от 27.06.2024 г., утвърждава предложеното с протокола на комисията класиране и определя за управител на „Медицински център №1-Елхово“ ЕООД – **д-р Мариела Иванова Вангелов**.

2. На основание чл. 22, ал. 2, т. 12 от Наредба №4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, възлага на кмета на общината да сключи договор за възлагане на управлението на „Медицински център №1-Елхово“ ЕООД с **д-р Мариела Иванова Вангелов за срок от 3 години.**

3. На основание чл. 30, ал. 1 и ал. 2 от Наредба № 4 за реда и условията за упражняване правата на Община Елхово в търговски дружества с общинско участие в капитала, в граждански дружества и за сключването на договори за съвместна дейност, във връзка с чл. 56, ал. 1 и ал. 5 от Правилника за прилагане на Закона за публичните предприятия определя на управителя на „Медицински център №1-Елхово“ ЕООД месечно възнаграждение в размер на пет бални единици.

4. Утвърждава проект на договор за възлагане на управлението на „Медицински център №1-Елхово“ ЕООД, съгласно Приложение № 1, неразделна част от настоящото решение.

***Приложение: Протокол № 1, 2, 3 и 4 на комисия, назначена с Решение № 107/11/5 по Протокол № 11 от заседание на Общински съвет – Елхово, проведено на 27.06.2024 г.***

### Д-Р БЛАГА ГЕОРГИЕВА

### Общински съветник